**D I S P O Z I Ț I A**

**nr. 11 din 13 ianuarie 2021**

**privind emiterea acordului Judeţului Cluj, în calitate de proprietar**

**al imobilului identificat în cartea funciară nr. 255111 Cluj-Napoca,**

**pentru amplasarea unei conducte de alimentare cu apă în incinta imobilului**

Președintele Consiliul Județean Cluj,

Văzând referatul comun al Arhitectului Șef al Județului Cluj și al Direcției Juridice cu nr. 207/08.01.2021, prin care se propune, emiterea acordului Județului Cluj, pentru amplasarea și realizarea lucrărilor de modificare a traseului rețelei de alimentare cu apă prin incinta imobilului situat în municipiul Cluj-Napoca, Calea Mănăștur nr. 54, judeţul Cluj, identificat prin cartea funciară nr. 255111 Cluj-Napoca, aflat în proprietatea publică a Județului Cluj și în administrarea Spitalului Clinic de Urgență pentru Copii,

Având în vedere adresa Companiei de Apă Someș S.A. nr. 177/05.01.2021, înregistrată la Consiliul Judeţean Cluj sub nr. 207/05.01.2021;

În conformitate cu prevederile:

* art. 173 alin. (1) lit. d), alin. (6) lit. b) art.190 alin. (4), art. 191 alin. (6) lit. b) și d), art. 287 lit. b) din Ordonanța de urgență a Guvernului nr. 57/2019 privind Codul administrativ cu modificările și completările ulterioare;
* Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;
* Titlul VI – Proprietatea publică din Legea nr. 287/2009 privind Codul civil republicată, cu modificările şi completările ulterioare;
* art. 27 alin. (2) din Legea nr. 241/2006 privind serviciul de alimentare cu apă și de canalizare, republicată, cu modificările și completările ulterioare;
* art. 20 alin. (1) lit. b) din Anexa la Ordinul Ministerului Dezvoltării Regionale şi Locuinţei nr. 839/2009 pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de construcţii;
* Hotărârii Consiliului Judeţean Cluj nr. 181/2012 privind mandatarea Preşedintelui Consiliului Judeţean Cluj pentru emiterea acordului Judeţului Cluj, în calitate de proprietar al imobilelor aflate în domeniul public sau privat, conform prevederilor Legii privind autorizarea executării lucrărilor de construcţii nr. 50/1991, republicată, cu modificările şi completările ulterioare;
* Hotărârii Consiliului Județean Cluj nr. 162/2018 privind aprobarea Proiectului ”Extinderea și modernizarea Ambulatoriului Clinic Psihiatrie Pediatrică din cadrul Spitalului Clinic de Urgență pentru Copii ” și a cheltuielilor legate de proiect, cu modificările și completările ulterioare;

În temeiul drepturilor conferite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1**. . Se emite acordul Judeţului Cluj, în calitate de proprietar al imobilului situat în Municipiul Cluj-Napoca, Calea Mănăștur nr. 54 C (provizoriu) identificat în cartea funciară 255111 Cluj-Napoca cu număr cadastral 255111, pentru amplasarea unei conducte de alimentare cu apă în incinta imobilului.

**Art. 2.** Prezenta dispoziție se comunică, prin e-mail, Arhitectului Şef al Judeţului Cluj, Direcției de Dezvoltare și Investiții, Companiei de Apă Someș S.A., Spitalului Clinic de Urgență pentru Copii Cluj-Napoca, precum şi Prefectului Judeţului Cluj.,

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci